संवादः पति-पत्नी में झगड़ा होने पर पति-पत्नी अक्सर बोलना बंद कर देते हैं। वहीं कुछ पत्नियाँ रूठकर मायके चली जाती हैं। ऐसा करने से मन में अनेक शंकाएँ जन्म ले लेती हैं। रिश्तों में दरार आती है सो अलग। इसलिए मनमुटाव या तकरार होने पर बातचीत द्वारा समस्या का हल निकालने का प्रयास करें एवं अपनी गलतियों को स्वीकारना भी सीखें। जहाँ प्यार होता है, वहाँ तकरार होना लाजमी है परंतु विवाद में भी संवाद कायम रखें।